 

**REPUBLIKA HRVATSKA**

**ZAGREBAČKA ŽUPANIJA**

**Upravni odjel za gospodarstvo i fondove Europske unije**

Na temelju Odluke o raspisivanju Javnog natječaja za dodjelu potpora manifestacijama značajnim za turističku ponudu Zagrebačke županije za 2024. godinu, od 20.02.2024. godine, (KLASA: 024-05/24-02/6, URBROJ: 238-03-24-6), Zagrebačka županija objavljuje

**JAVNI NATJEČAJ**

**za dodjelu potpora manifestacijama značajnim**

**za turističku ponudu Zagrebačke županije**

**za 2024. godinu**

**UVOD**

**I.**

U Proračunu Zagrebačke županije za 2024. godinu, u razdjelu 6. Upravnog odjela za gospodarstvo i fondove Europske unije, u programu Turističke manifestacije od županijskog značaja planirana su sredstva za projekt Manifestacije, koja su namijenjena za organiziranje manifestacija koje su značajne za turističku ponudu i razvoj turizma na području Zagrebačke županije.

Projekti koji se sufinanciraju moraju biti sukladni postavljenim ciljevima županijskih strateških dokumenata.

Sredstva se dodjeljuju temeljem Pravilnika o općim uvjetima dodjele donacija, subvencija i pomoći iz Proračuna Zagrebačke županije („Glasnik Zagrebačke županije“ broj 14/18, 23/18, 41/18, 14/19, 43/19, 15/20, 23/20, 43/20, 53/21, 7/22, 47/22 i 8/23 – pročišćeni tekst) i Programa poticanja razvoja gospodarstva Zagrebačke županije za 2024. godinu („Glasnik Zagrebačke županije“ broj 53/23).

Manifestacija značajna za turističku ponudu Zagrebačke županije u smislu ovog Javnog natječaja je svaka gospodarska, kulturna, sportska ili druga manifestacija koja se održava na području Zagrebačke županije, a potiče razvitak turističke djelatnosti u lokalnim jedinicama ako se njenim održavanjem obogaćuje turistička ponuda, čuva i oživljava kultura, tradicija i narodni običaji, te promiče razvoj turizma.

**KORISNICI, NAMJENA SREDSTAVA I PRIHVATLJIVI TROŠKOVI**

**II.**

Prihvatljivi prijavitelji koji mogu ostvariti pravo na potporu temeljem ovog Javnog natječaja su:

* jedinice lokalne samouprave
* turističke zajednice
* javne ustanove
* udruženje obrtnika

koji su registrirani na području Zagrebačke županije i koji organiziraju manifestaciju na području Zagrebačke županije.

Sredstva potpore namijenjena su za organizaciju manifestacija kao glavnog motiva dolaska turista na područje Zagrebačke županije.

**Sredstva potpore ne mogu se dodijeliti za sljedeća događanja:**

- obilježavanje dana grada/općine;

- manifestacije koje se sufinanciraju iz Županijskog proračuna, a preko drugih županijskih upravnih odjela;

- događanja koja okupljaju manji broj sudionika i koja su zatvorena za posjetitelje; jednokratna održavanja, konferencije, okrugli stolovi, seminari i sl.;

- hodočašća, proslave godišnjica i obljetnica, natjecanja strukovnih udruženja.

**PRIHVATLJIVI TROŠKOVI**

**III.**

Prihvatljivim troškovima smatraju se slijedeći troškovi:

A - najam opreme (audio i vizualna tehnika, pozornica i sl.);

B - nabava radnog/potrošnog materijala vezanog za organizaciju događanja;

C - najam prostora za održavanje događanja;

D -najam prijevoznih sredstava u svrhu prijevoza organizatora i izvođača vezan uz organizaciju;

E - troškovi smještaja, putni troškovi, honorari (temeljem ugovora) izvođača i vanjskih suradnika;

F - troškovi promocije (prezentacije, medijska promocija, promotivni materijali i dr.);

G - usluge zaštitarske službe;

H -drugi troškovi neposredne organizacije, koje Zagrebačka županija smatra opravdanim.

**Trošak PDV-a na računima za opravdane troškove također će se smatrati prihvatljivim troškom.**

Vrijeme nastanka troška dokazuje se datumom izdavanja računa.

**NEPRIHVATLJIVI TROŠKOVI**

**IV.**

Neprihvatljivim troškovima smatraju se troškovi:

- kupnje nekretnina (objekata i zemljišta) i prijevoznih sredstava;

- troškovi redovnog poslovanja organizatora (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, porezi i doprinosi, kamate na kredite, carinske i uvozne pristojbe ili bilo koje druge naknade);

- izrada studija, elaborata, projektne i druge dokumentacije;

- troškovi domjenka, hrane i pića za sudionike i posjetitelje;

- svi drugi troškovi koji nisu vezani za realizaciju manifestacije.

**UVJETI PODNOŠENJA PRIJAVE**

**V.**

Razmatrat će se prijave koje ispunjavaju sljedeće uvjete:

- prijavu podnosi prihvatljivi prijavitelj;

- prijava se odnosi na manifestaciju sukladno Pravilniku o općim uvjetima dodjele donacija, subvencija i pomoći iz Proračuna Zagrebačke županije („Glasnik Zagrebačke županije“ broj 14/18, 23/18, 41/18, 14/19,43/19, 15/20, 23/20, 43/20, 53/21, 7/22, 47/22 i 8/23 – pročišćeni tekst) i Programa poticanja razvoja gospodarstva Zagrebačke županije za 2024. godinu („Glasnik Zagrebačke županije“ broj 53/23).

- manifestacija za koju se traži potpora odvija se u kalendarskoj godini za koju je objavljen natječaj.

**Za manifestacije koje zajednički organizira više (su)organizatora, prijavu podnosi samo jedan (su)organizator, uz suglasnost ostalih. U slučaju odobravanja potpore, potpora se isplaćuje isključivo podnositelju prijave.**

Na ovaj Javni natječaj ne može se prijaviti projekt kojeg sufinancira drugi upravni odjel Zagrebačke županije.

**Minimalna vrijednost projekta (troškova manifestacije) mora iznositi 10.000,00 EUR što se dokazuje troškovnikom koji se nalazi u sklopu prijavnog obrasca.**

**IZNOS POTPORE**

**VI.**

**Podnositelj može prijaviti i ostvariti potpore** **za do najviše dvije manifestacije u jednoj kalendarskoj godini ovisno o lokaciji održavanja manifestacije.**

**Za manifestacije koje se održavaju na području istog grada, svi prihvatljivi prijavitelji zajedno mogu ostvariti potpore za najviše tri manifestacije u jednoj kalendarskoj godini.**

**Za manifestacije koje se održavaju na području iste općine, svi prihvatljivi prijavitelji zajedno mogu ostvariti potpore za najviše dvije manifestacije u jednoj kalendarskoj godini.**

**Potpora za pojedinu manifestaciju može iznositi najviše 10.000,00 EUR i to:**

A) za turističke zajednice, javne ustanove i udruženja obrtnika do 50% prihvatljivih troškova manifestacije,

B) za jedinice lokalne samouprave

* do 100% iznosa vrijednosti projekta za jedinice lokalne samouprave I., II., III. i IV. skupine prema indeksu razvijenosti jedinice lokalne samouprave,
* do 80% iznosa vrijednosti projekta za jedinice lokalne samouprave V. i VI.. skupine prema indeksu razvijenosti jedinice lokalne samouprave,
* do 60% iznosa vrijednosti projekta za jedinice lokalne samouprave VII. I VIII. skupine prema indeksu razvijenosti jedinice lokalne samouprave.

Izuzetno ukoliko je riječ o organizaciji jubilarne obljetnice (10, 20, 30 i više godina) organizacije turistička manifestacije, organizatoru se mogu odobriti još dodatna sredstva iznad osnovnih 10.000,00 EUR u iznosu do maksimalno 5.000,00 EUR, ovisno o obljetnici i raspoloživim financijskim sredstvima u proračunu Zagrebačke županije.

Za pojedine jubilarne obljetnice mogu se odobriti dodatna sredstva:

* za 10. obljetnicu do 1.000,00 EUR,
* za 20. obljetnicu do 2.000,00 EUR,
* za 30. obljetnicu do 3.000,00 EUR,
* za 40. obljetnicu do 4.000,00 EUR,
* za 50. i daljnje jubilarne obljetnice do 5.000,00 EUR.

**KRITERIJI ZA DODJELU POTPORA I BODOVANJE PRIJAVA**

**VII.**

Kriteriji za dodjelu potpora i bodovna lista, prikazani su u slijedećoj tablici:

|  |  |  |
| --- | --- | --- |
| **Br.** | **Kriterij** | **Broj bodova** |
| 1. | **Karakter manifestacije**   * Međunarodni 30 bodova * Regionalni 25 bodova * Nacionalni 20 bodova * Lokalni 10 bodova | **0 - 30** |
| 2. | **Tradicija održavanja** ( 5 i više godina )   * Više od 5 godina – 10 bodova * 5 godina – 5 bodova * nova manifestacija (održava se 1. put) – 0 bodova | **0 - 10** |
| 3. | **Sadržaj i kvaliteta**  (Kvaliteta programa, broj sudionika, raznovrsnost sadržaja  - zabavni/kulturni/ sportski, eno – gastro, sadržaj za djecu i mlade; usmjerenost sadržaja na proizvode posebnih interesa i posebne tržišne segmente (mladi/djeca/stariji/parovi/obitelji i dr. )   * Iznimno kvalitetan program (bogat i raznovrstan sadržaj, sudjelovanje više renomiranih izvođača) 50 bodova * Kvalitetan program (raznovrstan sadržaj, sudjelovanje renomiranog izvođača) 25 bodova * Jednostavan program s manjim brojem izvođača 10 bodova | **0 - 50** |
| 4. | **Medijska pokrivenost i planirano oglašavanje**   * Međunarodna 20 bodova * Regionalna 15 bodova * Nacionalna 10 bodova * Lokalna 5 bodova | **0 - 20** |
| 5. | **Trajanje**   * Više dana 15 bodova * Dva dana 10 bodova * Jedan dan 5 bodova | **0 - 15** |
| 6. | **Ukupan trošak manifestacije, udio vlastitih sredstava organizatora/suorganizatora i sudjelovanje drugih subjekata u financiranju** (ministarstvo, grad, općina, turistička zajednica)   * financijski sudjeluju sponzori/TZZŽ/lokalni TZ/JLS 30 bodova * financijski sudjeluje TZZŽ/lokalni TZ/JLS 20 bodova * projekt nema dodatnu financijsku podršku 10 bodova | **0 - 30** |
| 8. | **Ekonomski učinci**  (Ukupan broj posjetitelja potaknut događanjem, broj stranih posjetitelja, broj noćenja potaknut događanjem, procjena potrošnje potaknute događanjem)   * Veliki 30 bodova * Srednji 20 bodova * Niski 10 bodova * Nema učinaka 0 bodova | **0 - 30** |
| 9. | **Sociokulturni učinci**  (doprinos kulturnom i društvenom životu mjesta)   * Veliki 15 bodova * Srednji 10 bodova * Niski 5 bodova * Nema učinaka 0 bodova | **0 - 15** |
|  | **Najveći mogući broj bodova** | **200** |

**SADRŽAJ I OBRASCI ZA PRIJAVU**

**VIII.**

**Prijava projekta provodi se popunjavanjem obrasca prijave i dostavom popratne dokumentacije putem sustava e-prijave i preporučenom dostavom poštom popunjenog i potpisanog obrasca prijave za potporu manifestacijama značajnim za turističku ponudu Zagrebačke županije za 2024. godinu u roku 7 dana od podnošenja prijave putem sustava e-prijave. Ukoliko original prijavnog obrasca ne bude dostavljen u predviđenom roku, prijava na Javni natječaj će se smatrati nevažećom**

Prijavni obrazac mora biti u cijelosti popunjen i potpisan, kako bi se prijava mogla adekvatno bodovati.

**Prijavi u trenutku podnošenja unutar sustava e-prijave treba biti priložena sva potrebna dokumentacija.**

Zagrebačka županija ima pravo zatražiti dodatno pojašnjenje i/ili dostavu dodatne dokumentacije. Prijavitelji su u obvezi postupati sukladno tekstu Javnog natječaja i Uputama za prijavitelje.

**MJESTO, NAČIN I ROK ZA DOSTAVU PRIJAVE**

**IX.**

**Prijava na Javni natječaj se podnosi putem sustava „e-prijave“ na poveznici** [**www.eprijave.hr**](http://www.eprijave.hr) **i dostavom originala popunjenog prijavnog obrasca.**

Prilikom dostave poštom svaki obrazac prijave treba biti predan u zasebnoj omotnici.

Na omotnici treba navesti "Prijava za dodjelu potpora manifestacijama značajnim za turističku ponudu Zagrebačke županije za 2024. godinu“

Obrazac prijave se dostavlja poštom preporučeno na adresu:

**Zagrebačka županija**

**Upravni odjel za gospodarstvo i fondove Europske unije**

**Ulica grada Vukovara 72/V**

**P.P. 974**

**10001 Zagreb**

ili osobnom dostavom u Pisarnicu Zagrebačke županije, Ulica grada Vukovara 72, Zagreb (prizemlje).

**Prijavu na Javni natječaj će biti moguće podnijeti putem sustava e-prijave najkasnije do 26.03.2024. godine.**

**DOKUMENTACIJA KOJA SE DOSTAVLJA UZ PRIJAVU**

**X.**

Podnositelj je obvezan dostaviti:

1. popunjen prijavni obrazac (dokument u digitalnom obliku u sustavu e-prijave);
2. popunjen prijavni obrazac (isprintani dokument iz sustava e-prijave, potpisan i ovjeren);
3. dokaz o pravnom statusu organizatora: preslika izvoda ne starijeg od 6 mjeseci iz odgovarajućeg registra ili sl. - jedinice lokalne samouprave ne trebaju dostaviti ovaj dokaz (skenirani dokument);
4. ovjerenu potvrdu nadležne Porezne uprave o nepostojanju duga organizatora prema državi - ne stariju od 30 dana od dana slanja prijave (skenirani dokument);
5. program manifestacije - opisni i kronološki sadržaj događanja s listom izvođača/sudionika (skenirani dokument);
6. izjava o načinu financiranja projekta (skenirani dokument, potpisan i ovjeren);
7. izjava o nepostojanju dugovanja prema proračunu Zagrebačke županije (skenirani dokument, potpisan i ovjeren).

Za manifestacije koje imaju više (su)organizatora podnositelj prijave dostavlja i suglasnost ostalih (su)organizatora (skenirani dokument).

Podnositelj može priložiti i neobveznu dokumentaciju kojom dokazuje kriterije za bodovanje prijava (skenirani dokument).

Prijavitelji su u obvezi postupati sukladno tekstu Javnog natječaja i Uputama za prijavitelje.

**ODLUKA O ODABIRU PROGRAMA/PROJEKTA I DODJELI SREDSTAVA**

**XI.**

Nakon provedenog bodovanja prijava, Upravni odjel za gospodarstvo i fondove Europske unije izrađuje prijedlog odluke o odabiru projekta.

U prijedlogu odluke navodi se: naziv korisnika, naziv programa/projekta/manifestacije i predloženi iznos proračunskih sredstava za sufinanciranje.

Odluku o odabiru projekta donosi Župan Zagrebačke županije.

Odluka se objavljuje na službenoj internetskoj stranici Zagrebačke županije.

**ISPLATA SREDSTAVA I DOSTAVA IZVJEŠTAJA**

**XII.**

Jedinicama lokalne samouprave odobreni iznos financiranja isplaćuje se na IBAN korisnika u roku do 15 (petnaest) dana od dana potpisivanja Ugovora o (su)financiranju projekta, a jedinice lokalne samouprave dužne su prije isplate predati Županiji instrumente osiguranja utvrđene Ugovorom, kao jamstvo za namjensko trošenje odobrenog iznosa financiranja.

Ostalim odabranim korisnicima odobreni iznos financiranja se isplaćuje u roku 20 dana po realizaciji projekta, odnosno dostavi i prihvaćanju Izvještaja o namjenskom korištenju potpore.

**Svi korisnici sredstava dužni su dostaviti izvješće o provedbi projekta putem sustava e-prijave sukladno članku 18. Pravilnika o općim uvjetima dodjele donacija, subvencija i pomoći iz Proračuna Zagrebačke županije („Glasnik Zagrebačke županije“, broj 14/18, 23/18, 41/18, 14/19, 43/19, 15/20, 23/20, 43/20, 53/21, 7/22, 47/22 i 8/23 – pročišćeni tekst) i Programa poticanja razvoja gospodarstva Zagrebačke županije za 2024. godinu („Glasnik Zagrebačke županije“ broj 53/23), najkasnije do 13. prosinca 2024. godine a za manifestacije koje se održavaju u prosincu 2023. do 10. siječnja 2025. godine.**

U slučaju nenamjenskog utroška sredstava korisnik je dužan vratiti sredstva Zagrebačkoj županiji i isti će biti isključeni iz dodjele potpora sljedeće godine.

**INFORMACIJE I OBJAVA JAVNOG NATJEČAJA**

**XI.**

Informacije i odgovori na dodatna pitanja mogu se dobiti u Upravnom odjelu za gospodarstvo i fondove Europske unije Zagrebačke županije, soba 26, Ulica grada Vukovara 72/V, Zagreb, telefon 01/6009-425, fax 6009-488, elektronska pošta: [uog@zagrebacka-zupanija.hr](mailto:uog@zagrebacka-zupanija.hr).

**Upute za prijavitelje, obrasci izjava i Upute za korisnike sustava „e-prijave“ će se objaviti zajedno sa Javnim natječajem na službenim internetskim stranicama Zagrebačke županije** [**www.zagrebacka-zupanija.hr**](http://www.zagrebacka-zupanija.hr) **pod Natječaji u rubrici Javni natječaji Upravnog odjela za gospodarstvo i fondove Europske unije.**

Sve obavijesti i promjene vezane uz Javni natječaj bit će objavljene na službenoj internetskoj stranici Zagrebačke županije.

KLASA: 380-03/24-01/1

URBROJ: 238-10-24-2

Zagreb, 26.02.2024. godine